《慈圣皇太后圣节皇极门朝贺》
明代·区大相

共说羲和能浴日，旋看金母乐长年。彩霞剪叶传宫胜，青鸟衔花集御筵。

月殿山河光应地，星妃环佩引朝天。天颜近接慈颜喜，愿续思齐作寿篇。

作者简介：广东高明人，字用儒，号海目。区益子。善为文，下笔千言立就。万历十七年进士。初选庶吉士，累迁赞善、中允。掌制诰。居翰院十五年，与赵志皋、张位、沈一贯等有旧。赵等先后当国，大相皆引避不轻谒。后调南太仆寺丞，以疾归，卒。工诗词，皆严于格律，为明代岭南大家。有《太史集》、《图南集》、《濠上集》。